ஏதொவதொரு காரணியால், மரபணுவில் பிறழ்வுகள் ஏற்படும்போது, அவற்றைத் திருத்துவதற்கான செயல்முறைகள் உடலில் உண்டு. சில காரணங்களால் அந்தப் பிறழ்வு திருத்தப்படாவிட்டால், பிறழ்வுகள் பிழைத்துக் கொள்ளும். அத்துடன் உயிரணுப்பிரிவின்போது அவை மகள் உயிரணுக்களைச் சென்றடையும். பொதுவாக, நம் உடல் நம்மை புற்றுநோய்க்கெதிராக பல வகைகளில் பாதுகாக்கிறது. எடுத்துக்காட்டு: உயிரணு தன்மடிவு (அதாவது பிறழ்வுக்குள்ளாகும் உயிரணுக்களில் திட்டமிட்ட உயிரணு இறப்பு), உயிரணு முதிர்ச்சி () (அதாவது உயிரணுப் பிரிவைத் தடுக்கும் வகையில் உயிரணு முதிர்ச்சிக்குள்ளாதல்) போன்றவையாகும். எனினும், பிறழ்வுகள் பிழைத்துக் கொள்வதற்கும், மேம்படுவதற்கும் ஏற்ற சூழ்நிலைகளில், இவ்வகையான பிழை திருத்தும் முறைகள் பலதடவை சிறு காரணங்களால் தோல்வி அடைகின்றன. எடுத்துக்காட்டாக, இச்சூழ்நிலைகளில் புற்றுநோய் ஊக்கிகள் தொழிற்பட ஆரம்பித்திருக்கலாம் அல்லது காலப் போக்கில் ஏதேனும் ஒரு காயம் (உடல், வெப்பம் போன்ற காரணங்களால்) ஏற்பட்டிருக்கலாம், அல்லது உயிரணுக்களால் தாங்க முடியாத இதர சுற்றுச்சூழல் (எ.கா.உயிர்வளிக்குறை நிலைகளோ ஏற்பட்டிருக்கலாம்.. புற்றுநோய் இப்படியாக "நாளுக்கு நாள் முன்நோக்கி செல்லும்" வியாதி ஆகும், மேலும் இவ்வகையான முன்நோக்கி செல்லும் பிழைகள் சிறுகச்சிறுக குவிந்துவிடும்போது விலங்கின் ஒரு கலமானது தனது செயல்பாடுகளுக்கு எதிராக செயல்பட துவங்குகிறது.

புற்றுநோயில் பிழைகளை பெருகவைக்கும் பிழற்வுகள் "தன்னைத்தானே பெருக்கும் " தன்மையை சார்ந்தது, முடிவில் அது (பணத்தைப்போல்) அடுக்கேற்ற விரைவில் பெருகிக்கொண்டே போகும். எடுத்துக்காட்டு:


இப்படியாக புற்றுநோய் சில பிழைகளால் ஒரு தொடர் விளைவு ஏற்படுவதால், அவை மேலும் கூடுதலான பிறழ்வுகளுக்கு காரணமாகிறது. பிழைகளால் மேலும் பிழைகள் ஏற்படுவதே புற்றுநோயின் மூல காரணம் ஆகும், மேலும் அதனாலே அதை குணப்படுத்துவதும் கடினமாக இருப்பது :அங்கு 10,000,000,000 புற்றுநோயினால் பாதிக்கப்பட்ட உயிரணுக்கள் இருந்து, அவற்றில் பத்து உயிரணுக்களைத்தவிர மற்ற அனைத்தையும் அழித்துவிட்டாலும், இந்த உயிர்பிழைத்த பாதிப்படைந்த உயிரணுக்கள் (மற்றும் பிழைகளுக்கு வழிவகுக்கும் இதர புற்றுமுன்னோடி உயிரணுக்கள்) திரும்பவும் தன்னை-தானே உருவாக்கவோ, அல்லது பிழற்வுகளை ஊக்குவிக்கும் சமிஞைகளை இதர உயிரணுக்களுக்கு அனுப்பவோ செய்து, மீண்டும் இப்பிரச்சினைகளை உருவாக்கும். இந்த கிளர்ச்சி கலந்த சூழ்நிலை, ஒரு தேவையற்ற தக்கனபிழைத்துவாழ்தல், இதில் பரிணாம வளர்ச்சியை தூண்டும் உந்து விசைகளை உடலின் வடிவமைப்புக்கு எதிராக வேலை செய்வதோடல்லாமல் ஒழுங்குமுறைகளை செயலாக்குவதையும் தடைசெய்கிறது. உண்மையில், ஒரு முறை புற்றுநோய் வந்துவிட்டால், இந்த விசையானது மேலும் பரவும் நிலைமைக்கு கொண்டுசெல்கிறது, மேலும் அதனை க்லோனல் (முளைவகை) பரிணாம வளர்ச்சி என்று அழைக்கிறோம்.

புற்றுநோய்க்கான காரண ஆய்வுகள் கீழே கொடுத்துள்ள பகுப்புகளுக்கு உற்பட்டவை:


இயக்குநீர்கள்
வரலாறு
நோய் உடலியங்கியல்
க்லோனல் (முளை வகை) பரிணாம வளர்ச்சி